1. **час**(**понедељак), 5.4.2020.**

Наставнајединица :**Глаголи – РТС 3**

**Обнављање**

**Пратите час. Уколико има нејасноћа, можете ми се обратити путем мејла или вајбера.**

1. **час(уторак) 6.4.2020.**

Наставна јединица: **Аорист и имперфекат - РТС 3**

**обрада**

У граматици на 166. стр. започиње обрада аориста и требало би комбиновати књигу и предавање на РТС-у**.**

**АОРИСТ**

**Аорист** је глаголски облик за означавање радње радње која се извршила у блиској прошлости, непосредно пре говорења о њој.

**Гради се најчешће од глагола свршеног вида.**

То је **прост** глаголски облик јер се састоји само од једне речи, тј. једног глагола.

Добија се **од инфинитивне основе и наставака за аорист** који се додају на основу зависно да ли се она завршава на сугласник или самогласник.

\*Инфинитивна основа се добија на два начина:

1. Ако се инфинитив завршава на -ти, а испред наставка је самогласник, онда само одвој –ти, оно што остане је инфинитивна основа! Нпр. ПРОЧИТАТИ ,основа је ПРОЧИТА-, од глагола УРАДИТИ основа је УРАДИ- !
2. Ако се инфинитив завршава на –ти, а испред њега је сугласник С или се завршава на –ћи, онда прво глагол ставимо у облик на –ох, (то је 1. лице јд. аориста који се учи у шестом разреду), одвојимо –ох, а оно што остане је основа!

Нпр. од глагола ИЗРАСТИ је (ја) израстох, одвојимо –ох, а остане ИЗРАСТ- као основа.

Од глагола ИЗАЋИ је (ја) изађох, одвојимо -ох, а остане основа ИЗАЂ-!

Аорист је **лични** глаголски облик јер из њега видимо које лице врши радњу.

|  |  |  |
| --- | --- | --- |
| Аорист | једнина | множина |
| 1. лице | ПРОЧИТАХ | ПРОЧИТАСМО |
| 1. лице | ПРОЧИТА | ПРОЧИТАСТЕ |
| 1. лице | ПРОЧИТА | ПРОЧИТАШЕ |

|  |  |  |
| --- | --- | --- |
| Аорист | једнина | множина |
| 1. лице | ИЗАЂОХ | ИЗАЂОСМО |
| 1. лице | ИЗАЂЕ | ИЗАЂОСТЕ |
| 1. лице | ИЗАЂЕ | ИЗАЂОШЕ |

На 170. стр. представљен је и аорист помоћних глагола. Обрати пажњу!

Лекцију са сајта препиши у свеску.

**Домаћи задатак**: Уради задатке из одељка ЗАРОНИ И ЗНАЊЕ ИЗРОНИ на 171. стр. у граматици (1. и 2.), и на 172. (3, 4. и 5.)

1. **час(среда), 7.4.2020.**

Наставна јединица: **Дневник прочитаних књига**

**Обнављање**

**Пратите само информативно**

**Пажња! Читајте роман Бранка Ћопића „Орлови рано лете“ или се подсетите овог књижевног дела јер ћемо за две недеље говорити о њему!**

Наставна јединица по плану наставника : **Имперфекат**

**ИМПЕРФЕКАТ**

**Имперфекат** је глаголски облик за исказивање радње која се вршила у прошлости и трајала дуже време.

**Пр. Сунчеви зраци обасјаваху воду.**

**Живљасмо дуго у предграђу великог града.**

**Годинама бејах усамљен без тебе.**

Гради се од **глагола несвршеног** вида.

**Имперфекат је лични** глаголски облик јер из њега видимо које лице врши радњу.

То је **прост** глаголски облик јер се састоји од једне речи тј. једног глагола који се

добија када **на основу додамо једну од три групе наставака**.

1. група наставака; пр. глагола ЧИТАТИ

|  |  |  |
| --- | --- | --- |
| Имперфекат | једнина | множина |
| 1. лице | -ах; ЧИТАХ | -асмо; ЧИТАСМО |
| 1. лице | -аше; ЧИТАШЕ | -асте; ЧИТАСТЕ |
| 1. лице | -аше ЧИТАШЕ | -аху; ЧИТАХУ |

1. група наставака; пр. глагола ЖИВЕТИ

|  |  |  |
| --- | --- | --- |
| Имперфекат | једнина | множина |
| 1. лице | -јах; ЖИВЉАХ | -јасмо; ЖИВЉАСМО |
| 2. лице | -јаше; ЖИВЉАШЕ | -јасте; ЖИВЉАСТЕ |
| 1. лице | -јаше; ЖИВЉАШЕ | -јаху; ЖИВЉАХУ |

1. група наставака; пр. глагола ПЛЕСТИ

|  |  |  |
| --- | --- | --- |
| Имперфекат | једнина | множина |
| 1. лице | -ијах; ПЛЕТИЈАХ | -ијасмо; ПЛЕТИЈАСМО |
| 1. лице | -ијаше; ПЛЕТИЈАШЕ | -ијасте; ПЛЕТИЈАСТЕ |
| 1. лице | -ијаше; ПЛЕТИЈАШЕ | -ијаху; ПЛЕТИЈАХУ |

Обрати пажњу! Ово ће нам бити важно! Имперфекат помоћног глагола БИТИ гласи:

|  |  |  |
| --- | --- | --- |
| Имперфекат | једнина | множина |
| 1. лице | БЕЈАХ/БЕХ | БЕЈАСМО/БЕСМО |
| 1. лице | БЕЈАШЕ/БЕШЕ | БЕЈАСТЕ/БЕСТЕ |
| 1. лице | БЕЈАШЕ/БЕШЕ | БЕЈАХУ/БЕХУ |

Пажљиво прочитај лекцију у граматици, а лекцију са сајта препиши у свеску.

Уради задатке из одељка ЗАРОНИ И ЗНАЊЕ ИЗРОНИ.

Задатке покушај да урадиш како би проверио/-ла своје знање, немој да их шаљеш, а ако желиш одговор на неко питање или решење неког задатка раније, обрати ми се мејлом или вајбером!

Решења задатака и у вези са аористом и у вези са имперфектом ћете добити на крају недеље.

1. Час (петак), 9. 4. 2020.

Наставна јединица: Преношење речи у нови ред – РТС 3

Обнављање

Пратити час и још једном обновити правила за преношење речи у нови ред.